న్యూఢిల్లీ: కాంగ్రెస్ ఉపాధ్యక్షుడు రాహుల్ గాంధీ... సోషల్ మీడియాలో తరచూ నెటిజన్ల కన్ను ఆయనమీదే పడుతుంటుంది. ఇటీవల ఉత్తరాఖండ్లో జరిగిన ఓ సమావేశంలో ఆయన మాట్లాడుతూ ‘‘నా కుర్తా జేబు చిరిగిపోయింది. అయినా నాకది పెద్ద విషయం కాదు.. అయితే మోదీజీ చిరిగిన బట్టలు వేసుకోవడం మీరెప్పటికీ చూడలేరు. పేద పక్షాన పోరాడతున్నానని చెబుతూ ఆయన రాజకీయాలు చేస్తున్నారు’’ అని పేర్కొన్నారు. అంతే సందు దొరకడం ఆలస్యం రాహుల్ గాంధీపై ట్విటర్లో జోకులు మోతమోగిపోయాయి. ఇటీవల రాహుల్ గాంధీ చిన్నపాటి విదేశీ పర్యటనకు వెళ్లివచ్చిన సంగతి ఎవరూ గుర్తు చేయాల్సిన అవసరం లేదనీ.. సుదీర్ఘ చరిత్రగల నెహ్రూ-గాంధీల కుటుంబానికి ఏకైక వారసుడైన ఆయనకు కుర్తాలకేం కరువొచ్చిందని ట్విటర్ పక్షులు ప్రశ్నించాయి. మొన్నామధ్య రాహుల్ గాంధీ మోదీపై ‘సూటు బూటు సర్కారు’ విసిరిన అస్త్రం బాగానే పేలినప్పటికీ... స్వయంగా చిరిగిన కుర్తా వేసుకునిమరీ పేదరికంపై చేసిన వ్యాఖ్యలు మాత్రం తిరిగి ఆయన వైపేవస్తున్నాయి. ‘‘ కొత్త కుర్తా కొనుక్కోడానికి డబ్బుల్లేవుగానీ, సంతోషంగా విదేశీ టూర్లు తిరిగి రావడానికి మాత్రం ఉన్నాయా? డ్రామాలు చాలు ఊరుకోండి..’’  అని ఓ యువతి ట్వీట్ చేయగా.. ‘‘రాహుల్ గాంధీకి కుర్తా కొనేందుకు డబ్బుల్లేవట... పాత కుర్తా వేసుకుని తిరుగడం బాలేదు.. మనమంతా తలో రూపాయి సాయం చేద్దాం రండి..’’ అని మరో యువకుడు ట్వీట్ చేశాడు. ‘‘డియర్ రాహుల్ సర్... ఈ ప్రత్యేక విమానంలో వచ్చేటప్పుడు మీ కుర్తా చిరిగిపోయిందా?’’ అని ఫోటోతో సహా పెట్టిన మరో పోస్టు విపరీతంగా వైరల్ అవుతోంది.
newdhilly: congress upaadhyakshudu rahul gaandhi... soshal medialo tarachuu netijanla kannu aayanameede padutuntundi. iteevala uttaraakhandlo jarigina oo samavesamlo aayana maatlaadutuu ‘‘naa kurta jebu chirigipoyindi. aina naakadi pedda vishayam kaadu.. ayithe modiji chirigina battalu vesukovadam meereppatiki chudaleru. pedha pakshaana poraadatunnaanani chebutuu aayana rajakeeyaalu chestunnaru’’ ani perkonnaru. anthe sandu dorakadam aalasyam rahul gaandheepai twiterlo jokulu motamogipoyayi. iteevala rahul gaandhi chinnapati videshee paryatanaku vellivacchina sangati evaruu gurtu cheyalsina avasaram ledanee.. sudeergha charitragala nehroo-gaandheela kutumbaaniki ekaika vaarasudaina aayanaku kurtalakem karuvochindani twiter pakshulu prasninchaayi. monnaamadhya rahul gaandhi modeepai ‘suutu bootu sarkaaru’ visirina astram bagane paelinappatikii... swayamgaa chirigina kurta vesukunimari pedarikampai chesina vyaakhyalu maatram tirigi aayana vaipevastunnaayi. ‘‘ kotta kurta konukkodaniki dabbullevugaani, santoshamgaa videshee toorlu tirigi raavadaaniki maatram unnaya? draamaalu chaalu oorukondi..’’  ani oo yuvati tweet cheyagaa.. ‘‘rahul gaandheeki kurta konenduku dabbullevata... paata kurta vesukuni tirugadam baledu.. manamanta talo roopaayi saayam cheddam randi..’’ ani maro yuvakudu tweet cheshaadu. ‘‘dear rahul sar... ee pratyeka vimaanamlo vachetappudu mee kurta chirigipoyinda?’’ ani phototho sahaa pettina maro postu vipareetamgaa vairal avutondi.